**«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінде өткізілген**

2023-2024 оқу жылына бекітілген «Тоғыз айға 9 іс-шара» тұжырымдамасы

бойынша қараша айына **«Асық ату»** мерекелік іс-шарасының

**Хаттамасы №**

**Күн тәртібінде:**

1.2023-2024 оқу жылының «Тоғыз айға 9 іс-шара» тұжырымдамасын насихаттау.

2. Қараша айына **«Асық ату»** тақырыбында мектепішілік арқан тарту, қол күрестен жарыстар өткізу.

**Тыңдалды:**

1.2023-2024 оқу жылының «Тоғыз айға 9 іс-шара» тұжырымдамасын насихаттау жұмыстары бойынша білім берудің адам өміріндегі маңызы мен рөлін айқындайтын іс-шаралар болып табылатыны анық.

Тұжырымдама өскелең ұрпақты тәрбиелеудің ұлттық құндылықтарын қалыптастыру шеңберінде ай сайынғы іс -шараларды өткізуге бірыңғай көзқарасты қамтамасыз етуге бағытталған. Іс-шараның тақырыптары, ережелері, мазмұны бірыңғай тәсілдеме арқылы жүзеге асырылады. Тұжырымдама Қазақстан Республикасы Білім және ғылым министрінің 2016 жылғы 12 қаңтардағы №18 бұйрығымен бекітілген Орта білім беру ұйымдарында сынып жетекшілігі туралы ережесі, сондай-ақ білім беруді ұйымдарында тәрбие жұмыстарын ұйымдастыруды жоспарлау бойынша ғылыми ұсыныстар негізінде әзірленді.

Тұжырымдамалардың мақсаты мен міндеттері:

**Мақсаты:** «Тоғыз айға 9 іс-шара» аясында білім беру ұйымдарында іс-шаралар өткізудің мазмұнын мен бірыңғай тәсілдемесін әзірлеу болса.

**Міндеттер:** 1) іс-шараларды ұйымдастыру мен өткізудің бірыңғай форматын әзірлеу;

2) іс-шараларды өткізудің бірыңғай форматы арқылы білім беру ұйымдары арасында ынтымақтастық орнату;

3) білім алушылар бойында ұлттық құндылықтарды дарыту болып табылады.

2. Қараша айына **«Асық ату»** тақырыбында мектепішілік арқан тарту, қол күрестен жарыстар өткізу дене шынықтыру бірлестігі жетекшісі С. Күзенбаевқа тапсырылды. Жоспары жасалып 7-11 сынып оқушылары жарысқа таңдалып өткізілді.

**«АСЫҚ АТУ»** челленджіне оқушыларымызды қатыстырдық. Ұлттық ойындар – тынысы кең, алысқа меңзейтін, ойдан-ойға жетелейтін, қиялы мен қанат бітіретін ғажайып нәрсе, денсаулық кепілі, өмір тынысы болып табылады. Асық ойыны баланың жүйке-жүйесін қалыптастырады, ой-өрісін және көкжиегін кеңейтеді, мінезін төзімділікке, қозғалысын дәлдікке ептейді, көздің көру қабілетін арттырады. Асықты нысанаға алғанда қан тамырларының жұмысы жақсарады, ал қолға ұстап иіргенде, саусақ пен алақандағы жүйке нүктелері үйкеліске түсіп, ми тынығады. Ойын арнайы орынды талғамайды, үй ішінде, ашық алаңдарда, мектеп, балабақша аулаларында өткізуге болады.

Жалпы ойынға асықтар, сақа, төсеніш қолданылады. Челлендж қатысушыларына ұсынылатын ойындар: 1)«Бес табан» ойыны мергендікке тәрбиелеуді көздейді. «Бес табан» ойыны R4 (ø400см) шеңберде ойналады, шеңбердің екі жағындағы ату сызық (асық тігілген көнен қашықтығы 5 метр оңға және солға) сызылады. Шеңбердің ортасына көн сызығы (115см) сызылады және оған екі жағынан паралелль сызық (15см) түседі 13 асық тігіледі, бірінші болып 7 асықты атып алған команда немесе ойыншы жеңімпаз атанады. Әр команда үш ойыншыдан тұрады. Ату кезеңін төреші сақаларды иіру арқылы анықтайды және ойын уақытын 15 минут белгілейді.

2) «Бес асық» ойыны ептілік пен алғырлыққа баулиды. Әр ойыншыда бес асықтан болады. Асықтың салмағы (11гр. ені 2см; ұзындығы 3.5см; 9 гр. ені 2 см. ұзындығы 3 см.) кем болмауы керек, (ұсақ малдың асығы ойын алаңына қатыстырылмайды) ал жоғары болуына рұқсат. Асықтар сіңірінен жақсылап тазартылған болсын. Төрт асық бір түспен, хан басқа түспен боялады. Түстерді таңдау ойыншының өз еркінде. Ойыншының киім нысаны спорт үлгісінде немесе ұлттық үлгіде, аяқтарына мәсі немесе чешки болуы шарт. Ойын кезегі асықтарды иіру арқылы анықталады. Асығы алшысынан түскен ойыншы ойнау кезегіне ие болады.

Қорыта айқанда іс-шаралардың және бірыңғай сынып сағаттарының материалдары білім беру ұйымдары және білім басқармаларының сайттарында орналастырылды.

Іс - шараларды ұйымдастыру мен өткізудің бірыңғай форматын әзірлеу керек. Білім алушылар бойында ұлттық құндылықтарды игерту, насихаттау, дарыту керектігі, ұрпақтан ұрпаққа жалғасуын тіледік.

 **Жиналыс төрағасы, ДТЖЖО: Н. Нурмаганбетов**

**Ұйымдастырушы педагог, хатшы: С. Таубаев**

****

****

****